**Fejér Megyei Önkormányzat Közgyűlésének**

**108/2018. (VI.21.) önkormányzati határozata**

**Székesfehérvár Megyei Jogú Város Integrált Településfejlesztési Stratégiája felülvizsgálatának előzetes véleményezéséről**

Fejér Megye Közgyűlése megtárgyalta a „Javaslat Székesfehérvár Megyei Jogú Város Integrált Településfejlesztési Stratégiája felülvizsgálatának előzetes véleményezésére” c. előterjesztést és az alábbi határozatot hozta:

1. a) Fejér Megye Közgyűlése megismerte és elfogadja Székesfehérvár Megyei Jogú Város integrált településfejlesztési stratégiája (ITS) felülvizsgálati szándékát, indokait és annak előzetes megyei véleményezését a határozat melléklete szerinti tartalommal.

b) Felhatalmazza Elnökét, hogy az ITS felülvizsgálattal összefüggő, esetleg szükséges tárgyalásokat folytassa le, illetve a továbbfejlesztett dokumentumok véleményezését végezze el és arról a Közgyűlést utólag tájékoztassa.

1. A Fejér Megyei Önkormányzat Közgyűlése felkéri Elnökét, hogy a Közgyűlés határozatáról - a határozat mellékletét képező véleményezés megküldésével - tájékoztassa Székesfehérvár Megyei Jogú Város Polgármesterét.

**Felelős:** Dr. Molnár Krisztián

Közgyűlés elnöke

**Határidő:** folyamatos

Székesfehérvár, 2018. június 21.

**Dr. Molnár Krisztián s.k. Dr. Kovács Zoltán s.k.**

a közgyűlés elnöke megyei jegyző

Kivonat hiteléül: